નવી દિલ્હી, તા. 13 : એશિયા કપ-2018નો રોમાંચ 1પ સપ્ટેમ્બરથી યુએઇમાં શરૂ થશે. જેમાં ભારત સહિત કુલ 6 ટીમો ભાગ લઇ રહી છે. એશિયા કપ જીતવા માટે આ વખતે ભારત, પાકિસ્તાન, શ્રીલંકા, બંગલાદેશ, અફઘાનિસ્તાન અને હોંગકોંગની ટીમ વચ્ચે28 સપ્ટેમ્બર સુધી ટક્કર થશે. ભારત તેની પહેલી મેચ હોંગકોંગ સામે 19મીએ રમશે. જ્યારે પરંપરાગત હરીફ પાકિસ્તાન સામેનો ભારતનો હાઇપ્રોફાઇલ મુકાબલો 19મીએ બુધવારે દુબઇમાં રમાશે. છેલ્લે જ્યારે બાંગલાદેશ ખાતે એશિયા કપ રમાયો હતો ત્યારે ભારત ચેમ્પિયન બન્યું હતું. આ વખતે વિરાટ કોહલીને વિશ્રામ અપાયો છે. આથી ભારતીય ટીમનું સુકાન રોહિત શર્મા સંભાળશે. એશિયા કપમાં આ વખતે ભારતીય ટીમ એ ગ્રુપમાં છે અને તેની સાથે પાકિસ્તાન અને હોંગકોંગની ટીમ છે. બી ગ્રુપમાં અફઘાનિસ્તાન, શ્રીલંકા અને બાંગલાદેશ છે. દરેક ગ્રુપની બે ટીમ સુપર ફોરમાં પહોંચશે. તેમાંથી બે ટીમ ફાઇનલમાં પહોંચશે.